சட்டப்படி செலுத்தப்பட வேண்டிய உரிய வருமான வரியைத் தொடர்ந்து முறையாகச் செலுத்தி வருவதாகவும், தன் மீதும் தன் குடும்பத்தினர் மீதும் உண்மைக்குப் புறம்பாகத் தவறானத் தகவல்களைப் பரப்பி வருவது மிகுந்த மன உளைச்சலையும் மன வேதனையையும் அளிப்பதாக அவர் குறிப்பிட்டிருக்கிறார். வருமான வரித்துறை சோதனை குறித்து தனது குடும்பத்தினர் சட்டரீதியாக எதிர்கொண்டு வரும் நிலையில், அரசியல் எதிரிகளால் திட்டமிட்டு உருவாக்கி வரும் சூழ்ச்சிகளைத் தானும் தன் குடும்பத்தினரும் அரசியல்ரீதியாகவும் எதிர்கொள்வோம் என்றும் சின்னத்தம்பி, தனது அறிக்கையில் தெரிவித்திருக்கிறார்.